cyanic-selkie/wikianc huggingface dataset:
Ιδιωτικό Δίκαιο
Ιδιωτικό Δίκαιο είναι το σύνολο των κανόνων που ρυθμίζουν έννομες σχέσεις μεταξύ ιδιωτών, δηλαδή μεταξύ προσώπων που δεν ασκούν κρατική εξουσία. Το ιδιωτικό δίκαιο αντιδιαστέλλεται ως όρος με το Δημόσιο Δίκαιο, το οποίο ρυθμίζει τις σχέσεις των ιδιωτών με το κράτος. Ως κλάδος του δικαίου είναι πολύ ευρύς και περιλαμβάνει με τη σειρά του τρεις μεγάλους κλάδους του δικαίου:
Μεγάλο μέρος του ιδιωτικού δικαίου αποτελεί ενδοτικό δίκαιο (jus dispositivum), δηλαδή τα μέρη (οι ιδιώτες) μπορούν να συμφωνήσουν να ρυθμίζουν τις σχέσεις τους διαφορετικά από ό,τι προβλέπει ο νόμος. Άλλοι νόμοι είναι αναγκαστικοί, υποχρεωτικοί, ανεξάρτητοι από τη βούληση των ανθρώπων. Αυτοί αποβλέπουν στο ευρύτερο καλό, όπως πχ. νόμοι που αφορούν τη δημόσια υγεία, που λέγονται υγειονομικοί νόμοι, που περιλαμβάνουν καφετέριες, τόπους που σερβίρεται ή δίνεται φαγητό, σούπερ μάρκετ.
Οι διαφορές μεταξύ ιδιωτών (διαφορές ιδιωτικού δικαίου) υπάγονται στα πολιτικά δικαστήρια και δικάζονται σύμφωνα με τον Κώδικα Πολιτικής Δικονομίας. Κυριότερο ένδικο βοήθημα για την παροχή δικαστικής προστασίας σε μια διαφορά ιδιωτικού δικαίου είναι η αγωγή.
Ένδικο βοήθημα είναι κάθε δικόγραφο (δηλαδή έγγραφο προς Δικαστήριο) που ανοίγει δίκη. Στα πολιτικά Δικαστήρια εκτός από την αγωγή υπάρχει και η αίτηση, κυρίως για ασφαλιστικά μέτρα, όπως και αίτηση στην εκούσια δικαιοδοσία. Στην τελευταία σχεδόν ποτέ δεν υπάρχει αντίδικος, δηλαδή κάποιος που εναντιώνεται στην αίτηση, δικάζει χωρίς να υπάρχει διένεξη, όπως στην περίπτωση που κάποιος θέλει να αλλάξει το όνομά του, ή θέλει να αναλάβει τη δικαστική συμπαράσταση του γονέα του που πάσχει από νοητική υστέρηση που συνήθως προκαλείται από αρρώστιες όπως άνοια, μαλάκυνση, κλπ.
Τα πάντα στα πολιτικά δικαστήρια γίνονται με συγκεκριμένες διαδικασίες που προβλέπονται από τον Κώδικα Πολιτικής Δικονομίας.
Καραΐβοι
thumb|right|Οικογένεια Καραΐβων ιθαγενών, όπως τη σχεδίασε ο [[Τζον Γκάμπριελ Στέντμαν το 1818]]
Οι Καλινάγος, Καραΐβοι ή Καρίμπ, είναι αμερικάνικος ιθαγενής λαός με καταγωγή τα βόρεια της Βενεζουέλας που μετανάστευσε προς τα νησιά της Καραϊβικής κατά τα τέλη του 9ου αιώνα μ.Χ. . Η διεθνής ονομασία των «Καραΐβων» τους αποδόθηκε οριστικά το μετά την άφιξη των Ευρωπαίων στο Νέο Κόσμο. Εξαιτίας αυτού, ο συγκεκριμένος λαό προτιμά την ονομασία Καλινάγο, η οποία είναι πιο κοντινή στην αρχική τους ονομασία, όπως αυτή καταγράφηκε από τον Γάλλο ιεραπόστολο Ρεϊμόν Μπρετόν στις αρχές του 17ου αιώνα, με τους άνδρες να αυτοαποκαλούνται Callinago, ενώ οι γυναίκες Calliponam.
Οι Καραΐβοι έδωσαν στη σημερινή Δομινίκα την ονομασία Wai`tukubuli που σημαίνει «Μεγάλο είναι το σώμα της» και «Hairoun», το οποίο δεν μεταφράζεται, στη νήσο του Άγίου Βικεντίου. Έδωσαν το όνομά τους στη θάλασσα της Κεντρικής Αμερικής, η οποία έγινε η Καραϊβική Θάλασσα.
Ύστερα από την πρώτη του επαφή με τους ιθαγενείς λαούς της Αμερικής, ο Χριστόφορος Κολόμβος σημείωσε στο ημερολόγιό του ότι του είχε αναφερθεί η ύπαρξη: «Ανθρώπων με ένα μόνο μάτι, άλλων που είχαν μύτη σκύλου, οι οποίοι τρέφονταν από την ανθρώπινη σάρκα: μόλις αιχμαλώτιζαν έναν εχθρό, τον αποκεφάλιζαν, έπιναν το αίμα του και του έκοβαν τα γεννητικά όργανα». Φαίνεται, ωστόσο, ότι η προηγούμενη περιγραφή αποτελεί αποκύημα της φαντασίας των Ευρωπαίων παρά πραγματικό γεγονός.
Ο ορισμός των Καραΐβων στη γλώσσα των Αραουάκων, cariba, πέρασε στη συνέχεια, μέσω των ισπανικών, σε αρκετές ευρωπαϊκές γλώσσες, όπως για παράδειγμα τα γαλλικά, που απέφερε το επίθετο και ουσιαστικό «cannibale».
Βιβλιογραφία
Κατηγορία:Ιθαγενείς λαοί της Αμερικής Κατηγορία:Ιστορία της Γουαδελούπης
Τρίκερι
Η ονομασία Τρίκερι μπορεί να αναφέρεται:
Αλεμάνια Άαχεν
Η Αλεμάνια Άαχεν είναι γερμανική ποδοσφιαρική ομάδα από την πόλη Άαχεν. Ιδρύθηκε στις 16 Δεκεμβρίου 1900. Έδρα της ομάδας είναι το New Tivoli, χωρητικότητας 32960. Συμμετέχει στη 3η Λίγκα. Τις περισσότερες περιόδους στην ιστορία της συμμετείχε στην 2η Μπούντεσλιγκα. Στην Μπουντεσλίγκα μετράει 3 συμμετοχές στα τέλη της δεκαετίας του 1960 και άλλη μία στο Γερμανικό πρωτάθλημα ποδοσφαίρου ανδρών 2006-2007. μικρογραφία|2010
Κατηγορία:Ιδρύσεις ποδοσφαιρικών ομάδων το 1900
Γαληνίτης
thumb|right|Αυτοσχέδιος ραδιοφωνικός δέκτης με κρύσταλλο γαληνίτη, κατασκευασμένος στην Ελλάδα το 1940. Συλλογή Γ. Παναγιωτίδη. Ο Γαληνίτης (αγγλ. Galena) είναι ορυκτό και το κυριότερο μετάλλευμα του μολύβδου. Έχει χημικό τύπο PbS (θειούχος μόλυβδος).
Εμφάνιση, παραγενέσεις
Ανευρίσκεται σε εκμεταλλεύσιμες ποσότητες στις ΗΠΑ (κυρίως στις πολιτείες Αϊντάχο και Κολοράντο), στην Τσεχία, στην Σαξονία της Γερμανίας. Στην Ελλάδα ανευρίσκεται όπου υπάρχουν μικτά θειούχα (μεταλλεία Λαυρίου, Στρατώνι Χαλκιδικής (αργυρομιγής), Ανατολική Μακεδονία και Θράκη).
Συνηθέστερες προσμίξεις του είναι με άργυρο, χαλκό, βισμούθιο και σίδηρο. Ο γαληνίτης εξαλλοιώνεται σε κερουσίτη και αγγλεσίτη (δευτερογενή ορυκτά του μολύβδου).
Χρήσεις
Ο γαληνίτης είναι ημιαγωγός και μπορεί να χρησιμοποιηθεί, σε συνδυασμό με ένα λεπτό σύρμα, για να σχηματιστεί μια δίοδος επαφής σημείου. Η ιδιότητά του αυτή είναι χρήσιμη για την φώραση των ραδιοφωνικών κυμάτων και την κατασκευή απλών ραδιοφωνικών δεκτών, των λεγόμενων ραδιοφώνων κρυστάλλου. Πρόκειται για πολύ απλά κυκλώματα, τόσο στο σχεδιασμό όσο και στην υλοποίηση, που επιτρέπουν, ωστόσο, ακρόαση ραδιοφωνικών σταθμών στις περισσότερες κυματικές ζώνες (bands), και μάλιστα χωρίς τη χρήση ηλεκτρικού ρεύματος, καθώς ο δέκτης αντλεί την ενέργεια που χρειάζεται από τα ραδιοφωνικά κύματα. Τέτοιοι δέκτες κατασκευάστηκαν ευρέως στις πρώτες δεκαετίες του 20ού αιώνα, ενώ συνεχίζουν να κατασκευάζονται ως σήμερα από ραδιοερασιτέχνες. Κατά τον Δεύτερο Παγκόσμιο Πόλεμο αποτέλεσαν, λόγω της απλότητας της κατασκευής τους και της δυνατότητας χρήσης τους οπουδήποτε, τρόπο ακρόασης ραδιοφωνικών σταθμών σε περιοχές ή περιστάσεις που η χρήση άλλων ραδιοφώνων ήταν απαγορευμένη ή αδύνατη.
Δείτε επίσης
Κατηγορία:Ορυκτά του μολύβδου Κατηγορία:Ορυκτά του θείου Κατηγορία:Σύμβολα του Ουισκόνσιν Κατηγορία:Πολιτισμός του Μιζούρι Κατηγορία:Πολιτισμός του Ουισκόνσιν
Κύπελλο Κυπελλούχων Ευρώπης καλαθοσφαίρισης ανδρών 1977-78
Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1977-78 ήταν η δωδέκατη κατά σειρά διασυλλογική διοργάνωση αυτού του θεσμού. Στον Τελικό της, που διεξήχθη στο Μιλάνο, συναντήθηκαν η Γκαμπέτι Καντού, με τη Σινούντινε Μπολόνια, 5η διαφορετική ομάδα απ΄ την Ιταλία που θα έπαιζε σε Τελικό.
Στα ημιτελικά είχαν φτάσει η γαλλική Καέν και η Μπαρτσελόνα.
Διαδικασία διεξαγωγής
Στη διοργάνωση πήραν μέρος 22 ομάδες, τρεις λιγότερες από ότι την προηγούμενη περίοδο. Παίχθηκε μια προκριματική φάση και στη συνέχεια μια φάση των 14 (7 ζεύγη), ακολούθως δε ο προημιτελικός γύρος (όπου προστέθηκε η κάτοχος του τίτλου Καντού) δύο ομίλων των τεσσάρων ομάδων έκαστος. Από τη φάση αυτή πέρασαν οι δυο πρώτες ομάδες κάθε γκρουπ και οδηγήθηκαν με το σύστημα "χιαστί", στα ημιτελικά (διπλών συναντήσεων, με πλεονέκτημα έδρας στη ρεβάνς). Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα.
1ος γύρος (Προκριματική φάση)
Έγιναν επτά διπλές αναμετρήσεις που οδήγησαν εκτός της συνέχειας τις εκπροσώπους του Βελγίου (Μονσό), του Ισραήλ (Χαποέλ Τελ Αβίβ), της Τουρκίας (Μπεσίκτας Ιστάνμπουλ), της Αγγλίας (Κινγκς Μπρόμλεϊ), της Αυστρίας (Βιένα Μίλντε Σόρτε), της Γερμανίας ( Γκίσεν MTV 1846) και του Λουξεμβούργου (Σπάρτα Μπερτράνζ).
2ος γύρος (Φάση των 14)
Εδώ, το παιχνίδι έχασαν ακόμη επτά σύλλογοι: Η ελβετική Λουγκάνο Βακάλλο, η βουλγαρική Σπαρτάκ Λέφσκι Σόφιας , η ουγγρική MAFC , η  αλβανική, Παρτιζάνι Τιράνων , ο Ολυμπιακός Πειραιώς, η πολωνική Βίσλα Κράκοβ και η Σλάβια Πράγας.
Προημιτελική φάση
Την πόρτα της εξόδου από τη διοργάνωση "είδαν" η ολλανδική Ντεν Μπος EBBC, η σουηδική Σεντερτέλιε Κινγκς, η Στεάουα Βουκουρεστίου και η τότε Γιουγκοσλαβική Κβάρνερ Ριέκα/Ιστραβίνο.
Τελικός
Η Καντού του κόουτς Αρνάλντo Ταουριζάνο επικράτησε, στον πρώτο ιταλικό "εμφύλιο" σε tελικό έπειτα από συναρπαστικό αγώνα, με ένα μόλις καλάθι της αντιπάλου της Μπολόνια (84-82).
Για τους νικητές (που τότε έφθαναν στη δεύτερη σερί κατάκτηση του τρόπαιου) είχαν αγωνισθεί ως νέα πρόσωπα οι Αντονέλο Ρίβα, Τζεργκάτι, Ινοτσεντίν και Μπάρνια. Η ηττημένη (του Νταν Πίτερσον) χρησιμοποίησε, μεταξύ άλλων, τους αμερικανούς Ρόουτς και Ντρίσκολ και τους Βιλάλτα, Μποναμίκο, Μπερτολότι, Γκοβόνι κ.α.
Πηγές
1977 1978 Κυπελλο Κυπελλουχων Ευρωπης Κυπελλο Κυπελλουχων Ευρωπης
UTC−00:44
UTC−00:44 είναι το αναγνωριστικό για την ζώνη ώρας UTC-00:44.
Η ζώνη ώρας UTC-00:44 χρησιμοποιόταν στην Λιβηρία μέχρι τις 1 Μαϊου 1972.Ήταν γνωστή ως Μέσος χρόνος Μονρόβιας ή Ώρα Λιβηρίας. Η ακριβής ζώνη ώρας ήταν η GMT −0ώ 43λ 08δ (βασισμένο στο μεσημβρινό της Μονροβίας) μέχρι να αναγνωριστεί ως GMT−0:44 στις 1 Μαρτίου 1919. Στις 1972 άλλαξε στην ζώνη ώρας UTC.
Παραπομπές
Κατηγορία:Μετατοπίσεις UTC
Βιν Ντίζελ
Ο Βιν Ντίζελ (Mark Sinclair Vincent, 18 Ιουλίου 1967) είναι Αμερικανός ηθοποιός, παραγωγός, σεναριογράφος, σκηνοθέτης. Ήρθε στο προσκήνιο στα τέλη της δεκαετίας του 1990 και έγινε γνωστός για την εμφάνιση του σε διάφορες επιτυχημένες ταινίες του Χόλυγουντ όπως: Η Διάσωση του Στρατιώτη Ράιαν (1998), Pitch Black (2000), Οι μαχητές των δρόμων 1 (2001), xXx (2002), Τα χρονικά του σκότους (2004), Οι Μαχητές των Δρόμων 4 (2009), Οι μαχητές των δρόμων 5 (2011) και Fast & Furious 6: Μαχητές των Δρόμων (2013). Είναι επίσης ιδρυτής των εταιριών παραγωγής One Race Films, Tigon Studios και Racetrack Records
Τα πρώτα χρόνια της ζωής του
Ο Βιν Ντίζελ γεννήθηκε στην Νέα Υόρκη. Η μητέρα του Delora Sherleen Vincent είναι αστρολόγος. Ο Ντίζελ έχει δηλώσει ότι είναι “διφορούμενης εθνικότητας”, με τους προγόνους του να είναι Σκωτσέζοι, Ιταλοί και πολλών άλλων εθνικοτήτων, και οτι είναι «οριστικά ένας άνθρωπος του χρώματος». Ο Ντίζελ δεν έχει συναντήσει ποτέ το βιολογικό του πατέρα, και έχει πει, «όλα όσα γνωρίζω απο την μητέρα μου είναι ότι εχω συνδέσεις με πολλές διαφορετικές κουλτούρες». Ο Ντίζελ έχει μεγαλώσει από την καυκάσια μητέρα του και τον Αφρο-Αμερικανό πατριό του, Irving Η .Vincent, ο οποίος είναι ένας εκπαιδευτής υποκριτικής και διευθυντής θεάτρου. Έκανε τη πρώτη σκηνική του παρουσία στην ηλικία των 7 όταν εμφανίστικε στην παιδική παράσταση Dinosaur Door, γραμμένη απι Barbara Garson. Η παράσταση παρήχθη στο Theater for the New City στο Greenwich Village της Νέα Υόρκης. Η συμμετοχή του στις παραστάσεις ήρθε περίπου όταν ο ίδιος, ο αδερφός του, και μερικοί φίλοι τους είχαν εισβάλλει στον κένο του Theater for the New City στη Jane Street με πρόθεση να τον καταστρέψουν. Ήρθαν αντιμέτωποι με τον καλλιτεχνικό διευθυντή του θεάτρου,Cristal Field, ο οποίος αντί να καλέσει την αστυνομία, τους παρέδωσε σενάρια και τους πρόσφερε ρόλο στη επερχόμενη παράσταση.
Παρέμεινε απασχολημένος με το θέατρο σε όλη την εφηβεία του, πηγαίνοντας να παρακολουθήσει το Κολλέγιο Hunter της πόλης, όπου οι σπουδές του στη δημιουργική γραφή, τον οδήγησαν στην έναρξη γραφής σεναρίων. Ο Ντίζελ έγινε ενεργός παραγωγός ταινιών στις αρχές τις δεκαετίας του 1990 κερδίζοντας αρχικά προσοχή για τη μικρού μήκους ταινία Multi-Facial, η οποία επιλέχτηκε για διαλογή στο φεστιβάλ Καννών το 1995. Ο Ντίζελ έχει χαρακτηρίσει τον εαυτό του ως έναν “πολύπλευρο” ηθοποιό ως αποτέλεσμα των πρόωρων δυσκολιών στο να βρίσκει ρόλους εξαιτίας της μικτής κληρονομίας του. Σε συνεντευξή του στο Late Night με τον Conan O'Brien,είπε ότι άλλαξε το όνομά του σε Βιν Ντίζελ ενώ εργαζόταν ως πορτιέρης στο Tunnel (κέντρο νυχτερινής διασκέδασης της Νέας Υόρκης) γιατί σε αυτή την επιχείρηση το πραγματικό όνομα κάποιου συνήθως δεν αποκαλύπτεται. Το όνομα “Vin” είναι απλά μια μικρότερη έκδοση του “Vincent”. Έλαβε το παρατσούκλι “Diesel” απο τους φίλους του που είπαν ότι έτρεξε ντίζελ, αναφερόμενοι στην ασταμάτητη ενέργεια του.
Δεκαετία του 1990
Ο πρώτος ρόλος του Ντίζελ σε ταινία ήταν μια σύντομη και απλήρωτη εμφάνιση στη ταινία Awakenings (1990).Στη συνέχεια έγραψε,σκηνοθέτησε,παρήγαγε και πρωταγωνίστησε στη μικρού μήκους ταινία Multi-Facial (1994), μια μικρή ημι-αυτοβιογραφική ταινία η οποία ακολουθεί έναν αγωνιζόμενο ηθοποιό κολλημένο στη διαδικασία ακρόασης επειδή θεωρείται είτε ως «πολύ μαύρος» είτε ως «πολύ λευκός», ή όχι αρκετά λευκός ή μαύρος. Δημιούργησε την πρώτη του ταινία μεγάλου μήκους, Strays (1997), ένα αστικό δράμα στο οποίο αυτό-επιλέχθηκε ως ο αρχηγός μιας συμμορίας, του οποίου η αγάπη για μια γυναίκα τον εμπνέει να προσπαθήσει να αλλάξει τη συμπεριφορά του. Με σενάριο, σκηνοθεσία και παραγωγή του Ντίζελ, η ταινία διαγωνίστηκε στο φεστιβάλ Sundance του 1997, που οδήγησε σε συμφωνία με την MTV για να το μετατρέψει σε σειρά. Επιλέχθηκε στη βραβευμένη με Όσκαρ ταινία του Στίβεν Σπίλμπεργκ, Η Διάσωση του Στρατιώτη Ράιαν το 1998, λόγω της οξύτητας της απόδοσής του στην ταινία Multi-Facial. Το 1999, κέρδισε την κρίσιμη αναγνώριση για τη φωνητική συμμετοχή του ως ο χαρακτήρας τίτλων στην ταινία κινουμένων σχεδίων The Iron Giant.
Δεκαετία του 2000
Ο Ντίζελ είχε ένα σημαντικό ρόλο στο δράμα Boiler Room (2000), και έπειτα πήρε το σημαντικό ρόλο του ως ο αντι-ήρωας Ρίντικ στην ταινία επιστημονικής φαντασίας Pitch Black (2000). Ο Ντίζελ κατόρθωσε να ανέλθει στο καλλιτεχνικό στερέωμα ως ένας ήρωας ταινίων δράσης με δύο επιιτυχίες box office: η ταινία δράσης αγώνων δρόμου, Οι Μαχητές των Δρόμων 1 (2001), και το θρίλερ δράσης xXx (2002). Το 2004, ο Ντίζελ επανέλαβε το ρόλο του ως Ρίντικ στην ταινία Τα χρονικά του σκότους, η οποία ήταν μια box office αποτυχία, λαμβάνοντας υπόψη το μεγάλο προϋπολογισμό. Το 2005, έπαιξε ένα ξέγνοιαστο ρόλο στην κωμωδία Κωδικός Πιπίλα, η οποία έγινε μια box office επιτυχία.
Το 2006, επέλεξε ένα δραματικό ρόλο παίζοντας έναν πραγματικό μαφιόζο, το Jack DiNorscio στην ταινία Find Me Guilty. Παρά το γεγονός ότι ο ίδιος έλαβε την κρίσιμη αναγνώριση για την απόδοσή του, η ταινία πήγε χάλια στο box office. Αργότερα τον ίδιο χρόνο, ο Ντίζελ έκανε μια σύντομη εμφάνιση στην ταινία Μαχητές των Δρόμων: Tokyo Drift, επαναλαμβάνοντας το ρόλο του από τους Μαχητές των Δρόμων 1. Του προσφέρθηκε αρχικά να παίξει τον ηγετικό ρόλο στους Μαχητές των Δρόμων 2, αλλά το απέρριψε. Επίσης του προσφέρθηκε η ευκαιρία να επαναλάβει το ρόλο του από xXx στο xXx: State of Union, αλλά το απέρριψε επίσης.
To 2007, ο Ντίζελ ήταν έτοιμος να παράγει και να πρωταγωνιστήσει ως Πράκτορας 47 στην προσαρμογή ταινιών του ηλεκτρονικού παιχνιδιού Hitman, αλλά τελικά αποσύρθηκε και υπηρέτησε ως εκτελεστικός παραγωγός στην ταινία. Το 2008, πρωταγωνίστησε στην ταινία επιστημονικής φαντασίας, δράσης, θρίλερ, Babylon A.D.. Ο Ντίζελ επέστρεψε στη σειρά των Μαχητών των δρόμων, μαζί με όλους τους ηθοποιούς από την αρχική ταινία, στo Μαχητές των Δρόμων 4, που κυκλοφόρησε τον Απρίλιο του 2009.
Δεκαετία του 2010
Τον Αύγουστο του 2013 ο Ντίζελ έλαβε ένα αστέρι στην Λεωφόρο της Δόξας στο Χόλυγουντ.
Ο Ντίζελ επέστρεψε στο franchise Fast & Furious για τα Μαχητές των Δρόμων 5 (2011), Μαχητές των Δρόμων 6 (2013), Μαχητές των Δρόμων 7 (2015) και Μαχητές των Δρόμων 8 (2018). Πρωταγωνίστησε στο Riddick: Rule of the Dark, που κυκλοφόρησε το Σεπτέμβριο του 2013. Έκανε την φωνή του Groot στις ταινίες του Κινηματογραφικού Σύμπαντος της Marvel Φύλακες του Γαλαξία (2014), Φύλακες του Γαλαξία 2 (2017), Εκδικητές: Ο Πόλεμος της Αιωνιότητας (2018) και Εκδικητές: Η Τελευταία Πράξη (2019).
Πρωταγωνίστησε στο Riddick: Rule of the Dark, που κυκλοφόρησε το Σεπτέμβριο του 2013.
Προσωπική ζωή
Ο Ντίζελ είναι γνωστός για την αναγνωρίσιμη βαθιά φωνή του, ο ίδιος είπε ότι η φωνή του έσπασε περίπου στην ηλικία των 15, δίνοντάς του μια ώριμη φωνή. Έχει ένα δίδυμο αδερφό, Paul, ένα μικρότερο αδερφό, Tim, και μια αδελφή, Samantha. Γύρω στο 2001, ο Ντίζελ βγήκε ραντεβού με τη συμπρωταγωνίστρια του στους Μαχητές των δρόμων, Michelle Rodriguez.
Ο Ντίζελ, έχει μια κόρη, Hania Riley (γεννημένη το 2008) με την κοπέλα του, το μοντέλο Paloma Jimenez. Μιλώντας στην An tEolas, μια Ιρλανδική εφημερίδα, ο Ντίζελ δήλωσε ότι έχει θεωρηθεί ως ένας σκληρός άνθρωπος, αλλά είναι σε επαφή με τη μαλακή πλευρά του ως πατέρας Επίσης η κοπέλα του πρόσφατα γέννησε ένα κοριτσάκι....η οποία εις μνήμη του καλού του φίλου Πολ Γουόκερ (ο οποίος σκοτώθηκε σε αυτοκινιστικό δυστύχημα μαζί με έναν φίλο του το 2013) οπως είπε ο ίδιος ο Diesel θα ονομαστεί Πωλίνα.... Ο Ντίζελ ισχυρίζεται ότι προτιμά να βγαίνει ραντεβού στην Ευρώπη, όπου είναι λιγότερο πιθανό να αναγνωριστεί και όπου οι προσωπικότητες δεν είναι ρομαντικά συνδεδεμένες μεταξύ τους. Προτιμάει να διατηρεί την ιδιωτικότητα του σχετικά με την προσωπική του ζωή: “Δεν πρόκειται να το βγάλω σε εξώφυλλο περιοδικού όπως μερικοί ηθοποιοί”. Προέρχομαι από τον κώδικα σιωπής του Χάρισον Φορντ, του Μάρλον Μπράντο, του Ρόμπερτ Ντε Νίρο και του Αλ Πατσίνο.
Ο Ντίζελ έχει εκφράσει την αγάπη του για τη Δομινικανή Δημοκρατία, και το πως σχετίζεται με πολυπολιτισμικές πτυχές της. Γνωρίζονται, επίσης, με τον πρόεδρό της, Λεονέλ Φερνάντες, και εμφανίστηκε σε μια από τις προηγούμενες διαφημίσεις της καμπάνιας του Fernandez. Los Bandoleros, μια μικρού μήκους ταινία σκηνοθετημένη από το Ντίζελ, ήταν επίσης γυρισμένη στη Δομινικανή Δημοκρατία. Ο Ντίζελ έχει παίξει Dungeons & Dragons για πάνω από 20 χρόνια, και έγραψε την εισαγωγή για το αναμνηστικό βιβλίο, 30 έτη περιπέτειες: Ένας εορτασμός του Dungeons & Dragons. Στο τριακοστό επετειακό τεύχος του περιοδικού δράκων, αποκαλύφθηκε ότι ο Ντίζελ είχε ένα ψεύτικο τατουάζ, το όνομα του χαρακτήρα του, Melkor, στο στομάχι του ενώ μαγνητοσκοπούσε το xXx.
Παραπομπές
Κατηγορία:Αμερικανοί σκηνοθέτες Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί φωνής
Κωνσταντίνος Καζάνας
Ο Κωνσταντίνος Καζάνας (Προύσα, 1910 - Θεσσαλονίκη, 1982) ήταν Έλληνας Μικρασιάτης δημοδιδάσκαλος με σημαντική δράση κατά την Εθνική Αντίσταση.
Βιογραφικά στοιχεία
Γεννήθηκε στο Δεμιρδέσιο Προύσας της Μικράς Ασίας. Μαθήτευσε στην Ελληνική Αστική Σχολή Προύσης. Μετά την Μικρασιατική Καταστροφή εγκαταστάθηκε με την οικογένειά του στην Προσοτσάνη Δράμας όπως και πολλές οικογένειες Μικρασιατών από την Προύσα. Ως απόφοιτος της Αστικής Σχολής εργάστηκε αφιλοκερδώς επί μακρόν ως δημοδιδάσκαλος στους οικισμούς της περιοχής που στερούνταν διδασκάλου. Διετέλεσε επίσης γραμματέας της Κοινότητας Πυρσούπολης-Προσοτσάνης.
Διετέλεσε υπεύθυνος οικονομικών της Συνεταιριστικής Ένωσης Καπνοπαραγωγών Ελλάδας (ΣΕΚΕ) στη Δράμα, αλλά μετά την επιβολή της Δικτατορίας απολύθηκε λόγω των δημοκρατικών του φρονημάτων. Αργότερα, στην πόλη της Καβάλας εργάστηκε ως λογιστής των Καπνεργοστασίων της πόλης.
Το έτος 1977 εγκαταστάθηκε με την οικογένειά του στην πόλη της Θεσσαλονίκης, στη συνοικία του Ντεπώ, επιδεικνύοντας σημαντική κοινωνική δράση όπως για την απρόσκοπτη κινητικότητα των ανθρώπων με αναπηρία στο πολεοδομικό συγκρότημα αλλά και σε κρίσιμες περιστάσεις για την πόλη όπως ο σεισμός του 1978. Απεβίωσε στη Θεσσαλονίκη στις 24 Απριλίου 1982.
Παραπομπές
Καζανας Καζανας Καζανας
UTC+00:30
UTC+00:30 είναι το αναγνωριστικό για την ζώνη ώρας UTC+00:30
Η ζώνη ώρας UTC+00:30 χρησιμοποιώταν στην βασιλική κατοικία της Βρετανίας, γνωστή ως ώρα Σάντρινγκχαμ. Η χρήση της σταμάτησε το 1936.
Χρησιμοποιήθηκε επίσης στην Ελβετία (Ώρα Βέρνης) μέχρη την υιοθέτηση της ώρας Κεντρικής Ευρώπης το 1894.
Δείτε επίσης
Κατηγορία:Μετατοπίσεις UTC
Νόσος Τέι-Ζακς
Η Νόσος Τέι-Ζακς (Tay–Sachs disease) ή γαγγλιοσίδωση GM2, ή ανεπάρκεια εξωσαμινιδάσης Α, είναι η πιο σοβαρή και συχνή νόσος από τις ασθένειες αποθήκευσης λιπιδίων. Πιθανολογικά ωστόσο, αποτελεί μια σπάνια κληρονομική διαταραχή που καταστρέφει σταδιακά τους νευρώνες του εγκεφάλου και του νωτιαίου μυελού του ανθρώπου.
Η ονομασία αυτή της εδόθη ως τιμήν αυτών που πρώτοι την ανακάλυψαν, ήτοι, στον Βρετανό ιατρό Ουόρεν Τέι και τον Αμερικανό νευρολόγο Μπέρναρντ Ζακς.
Παθολογία & αιτιολογία
Χαρακτηρίζεται από γενετική ανωμαλία στο χρωμόσωμα 15, η οποία έχει ως αποτέλεσμα την ανεπαρκή δημιουργία της λυσοσωμικής βητα-εξωζαμινιδάσης Α. Συνέπεια αυτής της ανωμαλίας, σφιγγολιπίδια συσσωρεύονται στους νευρικούς ιστούς. Η ασθένεια είναι κυρίαρχη σε οικογένειες των Εβραίων Ασκενάζι (Ashkenazi) της Κεντρικής και της Ανατολικής Ευρώπης.
Συμπτώματα
Η νόσος εκδηλώνεται στη βρεφική ηλικία και χαρακτηρίζεται από καθυστερημένη ανάπτυξη, μυϊκή αδυναμία, μειωμένες κινητικές δεξιότητες και υπερβολικές αντιδράσεις στους έντονους ήχους. Στην παιδική ηλικία παρατηρούνται επίσης επιληπτικές κρίσεις, νοητική υστέρηση, παράλυση και απώλεια της ακοής. Οι περισσότεροι ασθενείς δεν επιβιώνουν μετά το τέλος της παιδικής ηλικίας. Υπάρχουν και ηπιότερες μορφές της νόσου, οι οποίες όμως είναι πολύ σπάνιες και παρουσιάζουν μεγάλη ετερογένεια.
Συχνά συμπτώματα της νόσου είναι ενδείξεις που περιλαμβάνουν στίγματα στο χρώμα του κερασιού στην κηλίδα, και μεγέθυνση του κεφαλιού απουσία υδροκεφαλίας. Σημαντικές επίσης είναι οι εναλλαγές στον μυϊκό τόνο, τύφλωση, κοινωνική απόσυρση, και διανοητική καθυστέρηση που είναι συχνά πρώιμα σημάδια. Σε πολλές περιπτώσεις, ο θάνατος μπορεί να επισυμβεί πριν την ηλικία των 4 ετών.
Πρόληψη
Δεν υπάρχει τρόπος πρόληψης της νόσου.
Κάθε άτομο μπορεί να κάνει γενετικές εξετάσεις για να εξετάσει εάν είναι φορέας για τις επόμενες γενιές. Επειδή η νόσος του Τέι-Ζακς κληρονομείται, δεν υπάρχει τρόπος για την αποτροπή αυτής. Συστήνεται σε κάθε νέο ζευγάρι να προχωρήσει σε γενετικές εξετάσεις.
Παραπομπές
Κατηγορία:Σπάνιες ασθένειες Κατηγορία:Μεταβολικές διαταραχές Κατηγορία:Συγγενείς διαταραχές Κατηγορία:Νευρολογικές παθήσεις Κατηγορία:Λιπίδια
Φρειδερίκος Β΄ της Δανίας
Ο Φρειδερίκος Β΄ (δανικά: Frederik 2.) (1 Ιουλίου 1534 - 4 Απριλίου 1588) ήταν Βασιλιάς της Δανίας και της Νορβηγίας (1559 - 1588). Προκάτοχός του ήταν ο πατέρας του Χριστιανός Γ΄ της Δανίας και διάδοχός του ο γιος του Χριστιανός Δ΄ της Δανίας.
Βιογραφία
Ο Φρειδερίκος Β΄ ήταν ο γιος του Βασιλιά Χριστιανού Γ΄ της Δανίας και της Νορβηγίας και της Δωροθέας της Σαξονίας-Λάουενμπουρκ. Σε αντίθεση με τον πατέρα του, είχε επηρεαστεί έντονα από στρατιωτικά ιδανικά. Ήδη ως νεαρός άνδρας είχε κάνει φιλίες με Γερμανούς στρατιωτικούς πρίγκιπες. Επιθυμούσε να παντρευτεί την ερωμένη του, Άννα του Χάρντενμπεργκ, αλλά τελικά πείστηκε να μην το κάνει. Λίγο μετά τη διαδοχή του κατάφερε την πρώτη στρατιωτική του νίκη με την κατάκτηση του Ντίτμαρσεν, κατά το καλοκαίρι του 1559.
Το 1562, με τη Συνθήκη του Μαζάισκ ο Φρειδερίκος Β΄ ανέπτυξε φιλικές σχέσεις με τον Ιβάν Δ΄ της Ρωσίας, τερματίζοντας την προηγούμενη αντιπαράθεσή τους στο Λιβονιανό Πόλεμο. Η σημαντικότερη πολεμική σύρραξη κατά τη διάρκεια της βασιλείας του ήταν ο Επταετής Πόλεμος του Βορρά (1563-1570), κατά τον οποίο προσπάθησε ανεπιτυχώς να κατακτήσει τη Σουηδία. Η αναμέτρηση αυτή εξελίχθηκε σε έναν εξαιρετικά δαπανηρό πόλεμο φθοράς, στον οποίο οι περιοχές της Σκάνια καταστράφηκαν από τους Σουηδούς και η Νορβηγία είχε σχεδόν χαθεί για τη Δανία. Κατά τη διάρκεια αυτού του πολέμου ο Βασιλιάς Φρειδερίκος Β΄ ηγούνταν προσωπικά στο πεδίο των μαχών, χωρίς όμως σημαντικό αποτέλεσμα. Ωστόσο οι εσωτερικές αναταραχές στη Σουηδία και η ανάληψη της διοίκησης της Δανίας από τον ικανό Πέντερ Όξε σταθεροποίησε την κατάσταση. Ο πόλεμος τερματίστηκε οριστικά το 1570 με τη Συνθήκη του Στετίνου.
Μετά τον πόλεμο ο Φρειδερίκος διατήρησε την ειρήνη, χωρίς να εγκαταλείπει την προσπάθειά του για αύξηση του κύρους της χώρας του ως ναυτικής δύναμης. Η εξωτερική του πολιτική βασιζόταν στην ηθική υποστήριξη των προτεσταντικών δυνάμεων, όμως στην πράξη διατηρούσε αυστηρή ουδετερότητα. Η πρωτοβουλία του να προσεγγίσει την Ελισάβετ Α΄ της Αγγλίας όταν εκείνος ήταν ακόμη εργένης, τον έκανε Ιππότη της Περικνημίδας.
Ως χαρακτήρας ο Φρειδερίκος περιγράφοταν ως θερμοκέφαλος, ματαιόδοξος, γενναίος και φιλόδοξος. Ήταν λάτρης του κυνηγιού, του κρασιού, των γυναικών και των εορτών. Λέγεται μάλιστα, ότι ο θάνατός του ήταν αποτέλεσμα υπερβολικής μέθης. Μεταξύ των ετών 1574 ως 1585 ανακατασκεύασε το Κάστρο Κρόνμποργκ στην Ελσινόρη. Το 1567 ίδρυσε την πόλη Φρέντρικσταντ στη Νορβηγία. Ο Φρειδερίκος Β΄ ήταν επίσης προστάτης και στενός προσωπικός φίλος του διάσημου αστρονόμου Τύχο Μπράχε.
Απεβίωσε στις 4 Απριλίου 1588 και ενταφιάστηκε στον Καθεδρικό Ναό του Ρόσκιλε. Στο θρόνο τον διαδέχτηκε ο γιος του Χριστιανός Δ΄.
Οικογένεια και απόγονοι
Στις 20 Ιουλίου 1572 νυμφεύτηκε τη Σοφία, κόρη του Ούλριχ δούκα του Μεκλεμβούργου-Γκύστρο, με την οποία απέκτησε οκτώ παιδιά:
Παραπομπές
Κατηγορία:Βασιλείς της Δανίας Κατηγορία:Βασιλείς της Νορβηγίας Κατηγορία:Οίκος του Όλντενμπουργκ Κατηγορία:Δούκες του Σλέσβιχ Κατηγορία:Δούκες του Χόλσταϊν Κατηγορία:Προτεστάντες μονάρχες
Νάνος Ιπποπόταμος της Κύπρου
Ο Νάνος ιπποπόταμος της Κύπρου (Ιπποπόταμος ο ελάσσων) είναι εξαφανισμένο είδος Ιπποποτάμου που κατοικούσε στο νησί της Κύπρου κατά την ύστερη oλόκαινο, δηλαδή 10 ως 12 χιλιάδες χρόνια πριν.
Οι νάνοι ιπποπόταμοι είχαν μικρό μέγεθος. Το μήκος τους έφτανε το 1,50 μέτρο και το ύψος τους τα 75 εκατοστά. Επιπλέον είχαν και άλλα ιδιαίτερα χαρακτηριστικά, όπως το σχήμα της σιαγόνας, τη θέση των ματιών και της μύτης, το μέγεθος των άκρων, το πέλμα των ποδιών, τα οποία υποδηλώνουν ότι περισσότερο περπατούσαν παρά κολυμπούσαν. Ήταν το μικρότερο γνωστό είδος ιπποποτάμου, κάτι που οφείλεται στον νησιωτικό νανισμό.
Πλατανάκια Βοιωτίας
Τα Πλατανάκια είναι μικρός οικισμός του νομού Βοιωτίας του Δήμου Θηβαίων. Βρίσκεται στα βορειοανατολικά του δήμου κοντά στα όρια με τον Δήμο Χαλκιδέων. Ο πληθυσμός του ανέρχεται σε 123 κατοίκους, σύμφωνα με την απογραφή του 2011.
Νάνος Ιπποπόταμος της Κύπρου
Την περίοδο που ζούσε ήταν το μεγαλύτερο ζώό της Κύπρου, ήταν φυτοφάγο και δεν είχε φυσικούς θηρευτές. Ευρήματα στην περιοχή του Αετόκρεμμου δείχνουν ότι ο άνθρωπος της τότε εποχής κυνηγούσε τα ζώα αυτά αλλά πιθανόν δεν συνέβαλε στην εξαφάνιση του είδους.
Πλατανάκια Βοιωτίας
Πορεία του πληθυσμού:
Νάνος Ιπποπόταμος της Κύπρου
Λαογραφία
Σύμφωνα με την παράδοση, απολιθωμένα οστά των ζώων αυτών αποδόθηκαν σε αγίους όπως ο Άγιος Φανούριος και οι Άγιοι Σαράντα. Tα οστά θεωρήθηκαν ιερά και τους αποδόθηκαν θεραπευτικές ιδιότητες, γι'αυτό οι ντόπιοι τα κονιορτοποιούσαν και τα χρησιμοποιούσαν ως φάρμακο.
Πλατανάκια Βοιωτίας
Παραπομπές
Κατηγορία:Χωριά του νομού Βοιωτίας Κατηγορία:Χωριά του δήμου Θηβαίων
Νάνος Ιπποπόταμος της Κύπρου
Λαογραφία
Κατά μια άλλη εκδοχή τα οστά ανήκουν στο άλογο του Αγίου Φανουρίου που έφτασε στην Κύπρο κυνηγημένος από τους διώκτες του στην Μικρά Ασία. Μόλις έφτασαν στην περιοχή του Αγίου Γεωργίου Κερήνειας το άλογο σκοτώθηκε προσπαθώντας να υπερπηδήσει έναν μεγάλο βράχο.
Σε άλλες περιπτώσεις, απολιθώματα των ζώων αυτών αποδόθηκαν σε υπολείμματα δρακόντων, γι'αυτό και προέκυψαν τοπωνύμια όπως Δρακοντόσπηλιος, Δρακοντότρυπα, Δρακοντοβούναρο, Σπηλιά του Δράκου, Δρακοντιά κ.τ.λ.
Παραπομπές
Κατηγορία:Ιπποποταμίδες Κατηγορία:Φυτοφάγα Κατηγορία:Θηλαστικά της Ευρώπης Κατηγορία:Πανίδα της Κύπρου
Ελεονώρα της Έσσης-Ρότενμπουργκ
Βιογραφία
Ήταν η δεύτερη κόρη του Ερνέστου-Λεοπόλδου λαντγράβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρολου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.
Οικογένεια
Παντρεύτηκε το 1731 τον Ιωάννη-Χριστιανό δούκα του Παλατινάτου-Ζούλτσμπαχ. Δεν απέκτησαν απογόνους.
White Town
White Town είναι το όνομα βρετανικού συγκροτήματος που ανήκει στην τέκνο-ποπ μουσική σκηνή. Ο μοναδικός άνθρωπος στο συγκρότημα είναι ο ινδικής καταγωγής Τζιότι Μίσρα, ο οποίος είναι μουσικός και τραγουδιστής.
Ο Μίσρα γεννήθηκε στη Ρούρκελα της Ινδίας στις 30 Ιουλίου του 1966 και από την ηλικία των 3 ετών ζει στην Αγγλία. Το συγκρότημα White Town έκανε μόνο μία επιτυχία, το 1997 με το τραγούδι "Your Woman" το οποίο ήταν νο1 στους βρετανικούς μουσικούς καταλόγους με τις επιτυχίες, τον Ιανουάριο αυτής της χρονιάς.
Πρώην μαρξιστής, ο τραγουδιστής έφυγε από την εταιρεία ΕΜΙ το 1997 και ασχολήθηκε με την ίντι μουσική. Το άλμπουμ του Peek & Poke, το 2000 απέσπασε μέτριες κριτικές reviews και δεν είχε καλές πωλήσεις.
Σήμερα ο Μίσρα ζει στο Ντέρμπι της Αγγλίας.
Εξωτερικοί σύνδεσμοι
Κατηγορία:Βρετανικά μουσικά συγκροτήματα
Χελωνονιντζάκια: Μεταλλαγμένος Χαμός
Το Nickelodeon ανακοίνωσε το Μεταλλαγμένος Χαμός τον Ιούνιο του 2020, με τους Ρόγκεν, Γκόλντμπεργκ, και Τζέιμς Γουίβερ να είναι παραγωγοί και τον Ρόουε να είναι σκηνοθέτης. Ο Κάιλερ Σπίαρς προσλήφθηκε ως συν-σκηνοθέτης λίγο αργότερα. Τα κινούμενα σχέδια δημιουργήθηκαν από την Mikros Animation, και η πλειοψηφία των ηθοποιών ανακοινώθηκαν τον Μάρτιο του 2023.
Το Μεταλλαγμένος Χαμός κυκλοφόρησε στις Ηνωμένες Πολιτείες Αμερικής στις 2 Αυγούστου του 2023 από την Paramount Pictures. Έλαβε θετικά σχόλια από τους κριτικούς, με επαίνους για τις φωνητικές ερμηνείες, το σενάριο, και τα κινούμενα σχέδια, και θεωρείται η καλύτερη ταινία Χελωνονιντζάκια. Έχει εισπράξει $94.7 εκατομμύρια παγκοσμίως απέναντι από έναν προϋπολογισμό $70 εκατομμυρίων. Μια συνέχεια και μια spin-off τηλεοπτική σειρά δύο κύκλων για το Paramount+ βρίσκονται σε ανάπτυξη.
Πλοκή
Το στέλεχος του Techno Cosmic Research Institute (TCRI) Σίνθια Ούτρομ στέλνει μια ομάδα για να κυνηγήσει τον αδίστακτο επιστήμονα Μπάξτερ Στόκμαν, ο οποίος έχει δημιουργήσει ένα μεταλλαξιογόνο για να σχηματίσει τη δική του μεταλλαγμένη οικογένεια ζώων, ξεκινώντας από μια οικιακή μύγα. Ο Στόκμαν διακόπτεται από τη δύναμη κρούσης της Ούτρομ και σκοτώνεται στην έκρηξη που προέκυψε, ενώ το μεταλλαξιογόνο πέφτει στους υπονόμους της Νέας Υόρκης.
Δεκαπέντε χρόνια αργότερα, τα αδέρφια χελώνες Μικελάντζελο, Λεονάρντο, Ραφαέλ και Ντονατέλο ανατράφηκαν από τον θετό πατέρα τους, τον Σπλίντερ, ο οποίος είναι αρουραίος, αφού οι πέντε τους μετατράπηκαν σε ανθρωποειδείς μεταλλαγμένους με το "ooze" — μεταλλαξιογόνο του Στόκμαν. Το ότι τον έδιωξαν οι άνθρωποι οδήγησε τον Σπλίντερ να μην εμπιστευτεί την ανθρωπότητα και να εκπαιδεύσει τους γιους του στην τέχνη του νινζούτσου, δίνοντάς τους οδηγίες να φεύγουν από το σπίτι τους μόνο για να κλέψουν προμήθειες. Τώρα έφηβοι, οι χελώνες λαχταρούν να ζήσουν ως κανονικοί μαθητές γυμνασίου, προς μεγάλη απογοήτευση του Σπλίντερ.
Πέτρος Ε΄ της Αραγωνίας
Ο Πέτρος Ε΄ της Αραγωνίας (Pedro de Coimbra, 1429 – 29 Ιουνίου 1466) από τον Οίκο των Αβίς ήταν ο 5ος κοντόσταυλος της Πορτογαλίας και ο 3ος αρχηγός του τάγματος του Αβίς (μεγάλος Μάγιστρος του Τάγματος του Αγ. Βενεδίκτου του Αβίς).
Χελωνονιντζάκια: Μεταλλαγμένος Χαμός
Πλοκή
Κατά τη διάρκεια μιας κλοπής προμηθειών, οι χελώνες νικούν μια συμμορία εγκληματιών για να ανακτήσουν ένα κλεμμένο μοτοποδήλατο που ανήκει σε μία έφηβη που ονομάζεται Έιπριλ Ο'Νιλ, αποκαλύπτοντας τον εαυτό τους και την προέλευσή τους. Η Έιπριλ, μια επίδοξη δημοσιογράφος που αγωνίζεται να ξεπεράσει ένα ντροπιαστικό περιστατικό εμετού στην κάμερα, ερευνά μια σειρά από ληστείες της τεχνολογίας TCRI από έναν εγκληματία γνωστό ως "Superfly". Οι χελώνες σχεδιάζουν να σταματήσουν τον Superfly και, μέσω του ρεπορτάζ της Έιπριλ, να κερδίσουν την αποδοχή του κοινού ως ήρωες. Αναχαιτίζουν ένα κομμάτι κλεμμένης τεχνολογίας και συναντούν τον Superfly κάτω από τη γέφυρα του Μπρούκλιν, ανακαλύπτοντας ότι δεν είναι μόνο ένας μεταλλαγμένος ο ίδιος, αλλά και αρχηγός μιας μεταλλαγμένης συμμορίας. Εκστασιασμένοι που συναντούν άλλους μεταλλαγμένους, οι χελώνες δένονται με τον Superfly και τους άλλους και εξηγεί ότι δημιουργήθηκαν από τον Στόκμαν, αποφεύγοντας το TCRI και ζώντας σε ένα εγκαταλελειμμένο πλοίο στο Staten Island.
Πέτρος Ε΄ της Αραγωνίας
Το Συμβούλιο των 100 αργότερα χορήγησε στον Πέτρο το στέμμα της Αραγωνίας, που το διεκδίκησε από το 1463 ως το 1466 σε αντίθεση με τον Ιωάννη Β΄. Μερικές φορές καλείται Πέτρος Ε΄ ως βασιλιάς της Αραγωνίας, όμως αυτό αμφισβητείται μαζί με άλλους διεκδικητές τού θρόνου του Ιωάννη Β΄.
Χελωνονιντζάκια: Μεταλλαγμένος Χαμός
Πλοκή
Όπως και οι χελώνες, δέχθηκαν επίθεση από την κοινωνία και ένας πικραμένος Superfly έκλεψε την τεχνολογία TCRI για να οπλίσει το ρέμα για να μεταλλάξει όλη την άγρια ​​ζωή στον πλανήτη στο νέο κυρίαρχο είδος και να υποδουλώσει την ανθρωπότητα. Οι χελώνες προσπαθούν να επέμβουν, αλλά η συμμορία δραπετεύει με τον εξοπλισμό ενώ ένας ιχνηλάτης επιτρέπει στο TCRI να συλλάβει τις χελώνες. Στα κεντρικά γραφεία του TCRI, οι χελώνες "αρμέγονται" οδυνηρά για το μεταλλαξιογόνο τους, αλλά η Έιπριλ φτάνει με τον Σπλίντερ για να τις σώσει. Στο κρησφύγετο της συμμορίας, ο Σπλίντερ και οι χελώνες τους πείθουν ότι το σχέδιό τους για κυριαρχία δεν θα τους κάνει καλύτερους από τους χειρότερους της ανθρωπότητας, και μαζί ενεργοποιούν τον Superfly, καταστρέφοντας τη μηχανή του. Ωστόσο, το ooze συνδυάζει τον Superfly με άλλα κοντινά άγρια ​​ζώα σε ένα γιγάντιο kaiju που μοιάζει με φάλαινα. Επιτίθεται στην πόλη και οι χελώνες και οι άλλοι μεταλλαγμένοι προσπαθούν να τον σταματήσουν, αλλά οι πολίτες νομίζουν ότι είναι τέρατα.
Πέτρος Ε΄ της Αραγωνίας
Βιογραφία
Ήταν ο πρώτος γιος του ινφάντη Πέτρου δούκα της Κοΐμπρα και της Ισαβέλλας του Οίκου της Βαρκελώνης, κόρης του Ιακώβου Β΄ κόμη του Ουρζέλ. Η διεκδίκησή του στο στέμμα της Αραγωνίας προήλθε από τον πάππο του Ιάκωβο β΄ κόμη του Ουρζέλ, που ήταν ο τελευταίος άρρην του Οίκου της Βαρκελώνης και διάδοχος του στέμματος σύμφωνα με την εξ αρρενογονίας διαδοχή.
Χελωνονιντζάκια: Μεταλλαγμένος Χαμός
Πλοκή
Η Έιπριλ ξεπερνά το άγχος της και διοικεί μια εκπομπή ειδήσεων για να εξηγήσει τις καλές προθέσεις των μεταλλαγμένων και οι πολίτες της Νέας Υόρκης έρχονται να τους βοηθήσουν. Ο Λεονάρντο βρίσκει τη φωνή του ως ηγέτης, χρησιμοποιώντας το χάρισμα του Μικελάντζελο για αυτοσχεδιασμό, τη νοημοσύνη του Ντονατέλο και την οργή του Ραφαέλ να ρίξει ένα δοχείο με ρετρο-μεταλλαγμένο TCRI στην τρύπα του Superfly, μετατρέποντάς τον ξανά σε μια συλλογή από κανονικά ζώα. Σε συμφιλίωση με τον Σπλίντερ, οι χελώνες, η Έιπριλ και οι μεταλλαγμένοι γιορτάζονται από την πόλη. Οι μεταλλαγμένοι σύντομα μετακινούνται στους υπονόμους μαζί τους. Ο Σπλίντερ και η Σκάμπαγκ ερωτεύονται και οι Χελώνες εγγράφονται στο γυμνάσιο της Έιπριλ, όπου αγκαλιάζονται όλοι ως ήρωες.
Πέτρος Ε΄ της Αραγωνίας
Την εποχή της ωριμότητάς του
Η θέση του πατέρα του ως αντιβασιλιά της Πορτογαλίας, του έδινε πλεονεκτήματα. Το 1443, μετά το τέλος του εξαδέλφου του Ντιόγκο κοντόσταυλου, και με την υποκίνηση του πατέρα του, ο Πέτρος εξελέγη κοντόσταυλος της Πορτογαλίας, πράγμα που τον έκανε τον πιο ισχυρό στρατιωτικά άνδρα του βασιλείου. Ο Αλφόνσος μαρκήσιος της Βαλένσα, γιος του ετεροθαλούς θείου του Αλφόνσου δούκα της Μπραγκάνσα, περίμενε να γίνει κοντόσταυλος, αλλά ο Πέτρος δούκας της Κοΐμπρα διόρισε τον Πέτρο (Ε΄). Η πολιτική κίνηση αυτή και ο γάμος του Αλφόνσου Ε΄ της Πορτογαλίας με την Ισαβέλλα της Κοΐμπρα, αδελφή του Πέτρου (Ε΄), αντί για την κόρη του δούκα της Μπραγκάνσα, κατέστρεψε τη φιλία αυτών των πρώην συμμάχων.
Το 1448, όταν ο Αλφόνσος Ε΄ ενηλικιώθηκε και ανέλαβε την εξουσία, ο δούκας της Κοΐμπρα παραιτήθηκε από αντιβασιλιάς. Ο Αλφόνσος Ε΄, επηρεασμένος από τον δούκα της Μπραγκάνσα, εχθρό πια του δούκα, ακύρωσε όλους τους νόμους που δημιουργήθηκαν επί αντιβασιλείας του δούκα της Κοΐμπρα. Οι διαφωνίες τους οδήγησαν στη μάχη της Αλφαρομπέιρα, όπου απεβίωσε ο δούκας της Κοΐμπρα και ο Πέτρος (Ε΄) εξορίστηκε στην Καστίλη.
Χελωνονιντζάκια: Μεταλλαγμένος Χαμός
Πλοκή
Σε μια σκηνή μέσα στους τίτλους τέλους, οι χελώνες απολαμβάνουν τη ζωή στο γυμνάσιο. Ενώ οι χελώνες και η Έιπριλ διασκεδάζουν στο χορό, βρίσκονται υπό παρακολούθηση από την Ούτρομ (που κρατά αιχμάλωτο τον πλέον μη μεταλλαγμένο Superfly), η οποία σχεδιάζει να ξανασυλλάβει τις χελώνες ζητώντας τη βοήθεια του μυστηριώδη Shredder.
Πέτρος Ε΄ της Αραγωνίας
Την εποχή της ωριμότητάς του
Το 1454 ο Πέτρος (Ε΄) συμφιλιώθηκε με τον Αλφόνσο Ε΄ και τον δούκα της Μπραγκάνσα. Έτσι επέστρεψε στην Πορτογαλία και ανέκτησε τις προηγούμενες ιδιοκτησίες της οικογένειάς του. Για να βελτιώσει περαιτέρω τη σχέση του με τον Αλφόνσο Ε΄, ο Πέτρος (Ε΄) τον βοήθησε να καταλάβει τις πόλεις Αλκάσερ, Σεγούερ (1458) και Τανγίερς (1460).
Βασιλιάς της Αραγωνίας
Το 1463 τα Καταλανικά ιδρύματα, που ήταν σε εμφύλιο πόλεμο με τον Ιωάννη Β΄ της Αραγωνίας, πρόσφεραν το στέμμα τους στον Πέτρο. Επιλέχθηκε βασιλιάς της Αραγωνίας & Βαλένθια και κόμης της Βαρκελώνης από το Συμβούλιο των Εκατό. Βασίλευσε de facto στην Καταλωνία, τη Βαρκελώνη και σε μέρη της Αραγωνίας, μόνο όμως de jure στη Βαλένθια, που την είχε καταλάβει ο Ιωάννης Β΄ της Αραγωνίας.
Με την υποστήριξη της θείας του Ισαβέλλας των Αβίς σύζυγο του Φιλίππου Γ΄ δούκα της Βουργουνδίας, μνηστεύθηκε τη Μαργαρίτα της Υόρκης, στέλνοντάς της ένα δαχτυλίδι αρραβώνων και ένα συμβόλαιο γάμου. Τελικά η Μαργαρίτα θα παντρευτεί τον γιο της Ισαβέλλας, τον Κάρολο δούκα της Βουργουνδίας.
Το τέλος του
Μετά από μία σειρά στρατιωτικών προβλημάτων, ο Πέτρος Απεβίωσε από ασθένεια (ή δηλητήριο λένε ορισμένοι ιστορικοί) το 1465, στο Γκρανογιέρ. Τάφηκε στην εκκλησία της Σάντα Μαρία ντελ Μαρ στη Βαρκελώωνη της Καταλωνίας. Μετά το τέλος του οι Καταλανοί πρόσφεραν το στέμμα στον Ρενέ των Βαλουά-Ανζού.
Παραπομπές σε πηγές
Κατηγορία:Οίκος των Αβίς Κατηγορία:Βασιλείς της Αραγωνίας
Αλ Αραμπί ΣΚ (Κατάρ)
Η Αλ Αραμπί ΣΚ είναι αθλητικός σύλλογος στο Κατάρ. Διαθέτει αρκετά τμήματα με πιο γνωστό το ποδοσφαιρικό τμήμα το οποίο συμμετέχει στην Qatar Stars League. Βάση του συλλόγου είναι η Ντόχα. Ιδρύθηκε το 1952. Έδρα της ποδοσφαιρικής ομάδας είναι το Grand Hamad Stadium, χωρητικότητας 18000 θεατών. Έχει κερδίσει 7 φορές το πρωτάθλημα της χώρας (1983, 1985, 1991, 1993, 1994, 1996, 1997).
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1972
Καμπαρντίνο-Μπαλκάρια
Η Δημοκρατία της Καμπαρντίνο-Μπαλκάριας (Ρωσική: Кабарди́но-Балка́рская Респу́блика, Καμπαρντινική: Къэбэрдей-Балъкъэр Республикэ, Καρατσάι-Μπαλκαρική: Къабарты-Малкъар Республика) ή Καμπαρντίνο-Μπαλκάρια είναι συστατική οντότητα της Ρωσικής Ομοσπονδίας, υπαγόμενη στο Ομοσπονδιακό Διαμέρισμα Βορείου Καυκάσου. Εκτείνεται στη νότια Ρωσία (βόρειος Καύκασος) και συνορεύει με τη Γεωργία. Στο έδαφός της βρίσκεται η ψηλότερη κορυφή της Ευρώπης, στο όρος Ελμπρούς (5.642 μ.), ενώ ακόμα πέντε βουνά ξεπερνούν τα 5.000 μέτρα.
Πρωτεύουσα της Δημοκρατίας είναι το Νάλτσικ (240.203 κάτοικοι στην απογραφή του 2010). Άλλες σημαντικές πόλεις, με πληθυσμό όμως που δεν ξεπερνά τις 50.000, είναι το Μπαξάν και το Προχλάντνι - το τελευταίο είναι ο βασικός συγκοινωνιακός κόμβος. Ένα μεγάλο κομμάτι του πληθυσμού εξακολουθεί να ζει σε χωριά (περίπου το 43%).
Όπως μαρτυρά και το όνομά της, η Καμπαρντινο-Μπαλκαρία αποτελείται από δύο συστατικές εθνότητες:
Οι υπόλοιποι πολίτες είναι κυρίως Ρώσοι (25%) που ζουν στις πόλεις, ενώ αξιοσημείωτη είναι η ύπαρξη περίπου πέντε χιλιάδων κορεατικής καταγωγής.
Μετά τη διάλυση της ΕΣΣΔ, την αναβίωση των εθνικισμών στην ευρύτερη περιοχή του Καυκάσου και το κλείσιμο των κρατικών εταιριών, η Καμπαρντινο-Μπαλκαρία γνώρισε σοβαρή οικονομική κρίση με ποσοστά ανεργίας της τάξης του 90%. Ακόμα και σήμερα είναι μια από τις φτωχότερες ρωσικές περιοχές. Η οικονομική της ζωή περιστρέφεται γύρω από την παραγωγή και επεξεργασία αγροτοκτηνοτροφικών προϊόντων, ενώ δευτερεύουσες δραστηριότητες είναι η υλοτομία και η εξόρυξη μετάλλων (μολυβδαίνιο, βολφράμιο).
Εξωτερικοί σύνδεσμοι
Κατηγορία:Ομοσπονδιακά υποκείμενα της Ρωσίας
Αλέξανδρος Σταύρου
Ο Αλέξανδρος Σταύρου (10 Ιουνίου 1970) είναι Έλληνας ηθοποιός. Είναι απόφοιτος της Δραματικής Σχολής του Εθνικού Θεάτρου, το 1994. Είναι ιδιαίτερα γνωστός στο ευρύ κοινό από τους δεκάδες πρωταγωνιστικούς του ρόλου σε καθημερινές σειρές της ελληνικής τηλεόρασης, με την πρώτη του πρωταγωνιστική εμφάνιση να γίνεται στη σειρά του ANT1 Η Λάμψη, το 1996. Ακολούθησαν γνωστοί ρόλοι του στις σειρές Στα φτερά του έρωτα, Κάτω από την Ακρόπολη ενώ οι μετοχές του εκτινάχθηκαν με το ρόλο του Στράτου Αντύπα στη σειρά του Γιώργου Κυρίτση και της Έλενας Ακρίτα Βέρα στο δεξί, στο καθημερινό πρόγραμμα του Mega Channel, τις σεζόν 2004-2007.
Βιογραφία
Γεννήθηκε στις 10 Ιουνίου του 1970 στην Αθήνα όπου και μεγάλωσε ενώ η καταγωγή του είναι από το Χρώμιο της Κοζάνης. Εμφανίστηκε για πρώτη φορά στην τηλεόραση τη σεζόν 1984-1985, σε ηλικία μόλις 14 ετών, πρωταγωνιστώντας στην κοινωνική σειρά της ΕΡΤ Άννα Χ. Στις αρχές της δεκαετίας του 1990 ξεκίνησε τις σπουδές του στην υποκριτική στην Ανώτερη Δραματική Σχολή του Εθνικού Θεάτρου απ' όπου αποφοίτησε το 1994. Παράλληλα τη σεζόν 1992-1993 έκανε το θεατρικό του ντεμπούτο στην παράσταση του Εθνικού Θεάτρου Ζωή. Το 1995 εμφανίστηκε σε ένα επεισόδιο της καθημερινής σειράς του Νίκου Φώσκολου Καλημέρα Ζωή, ως guest, υποδυόμενος έναν κακοποιό. Μετά την πρώτη του συνεργασία με τον σκηνοθέτη Νίκο Φώσκολο, του προτάθηκε να αναλάβει το ρόλο του Αλέξη Δράκου στη σειρά Η Λάμψη μετά την αποχώρηση του Κώστα Σπυρόπουλου. Έτσι τη σεζόν 1996-1997 πρωταγωνίστησε στην έκτη σεζόν της σειράς υποδυόμενος τον μεγάλο γιο του εφοπλιστή Γιάγκου Δράκου, ολοκληρώνοντας την παρουσία του στη σειρά μετά από ένα μόλις χρόνο συνεργασίας.
Επέστρεψε τηλεοπτικά τη σεζόν 1999-2000, ξεκινώντας την μακροχρόνια συνεργασία του με το συγγραφικό δίδυμο Γιώργου Κυρίτση και Έλενας Ακρίτα, υποδυόμενος τον Ανδρέα Βέρρο στην καθημερινή σειρά της ΕΤ1 Στα φτερά του έρωτα. Συνέχισε να πρωταγωνιστεί στη σειρά για τρεις σεζόν ακόμη μέχρι την ολοκλήρωσή της το 2003 ενώ παράλληλα έκανε μία guest εμφάνιση στη επίσης καθημερινή σειρά του ίδιου συγγραφικού διδύμου Κάτω από την Ακρόπολη, το 2002. Ένας από τους πιο γνωστούς ρόλους στην τηλεοπτική του καριέρα ήταν αυτός του Στράτου Αντύπα Αμυρά στην καθημερινή σειρά του Mega Channel Βέρα στο δεξί. Εκεί πρωταγωνίστησε για τρεις τηλεοπτικές σεζόν από το 2004 μέχρι το 2007 γνωρίζοντας τεράστια επιτυχία. Ακολούθησε ο ρόλος του Άρης Στάικου στη δραματική σειρά του ANT1 Ο Γητευτής τη σεζόν 2007-2008. Επέστρεψε τηλεοπτικά τον Μάιο του 2009 ως guest στον πρώτο κύκλο της σειράς των Ακρίτα-Κυρίτση Τα Μυστικά της Εδέμ στο Mega Channel ενσαρκώνοντας το ρόλο του Στέφανου Καρτάλη. Τη σεζόν 2009-2010 ο ρόλος αυτός έγινε ένας από τους πρωταγωνιστικούς στη σειρά παραμένοντας σε αυτή μέχρι την ολοκλήρωσή Τη σεζόν 2010-2011 σειρά Γυμνοί Άγγελοι στο MEGA Κύπρου .Τη σεζόν 2011-2014 σειρά,Κλεμμένα όνειρα, στο MEGA, Τη σεζόν 2014-2015 Δικαίωση,στο MEGA  Τη σεζόν 2015-2017 9 Μήνες στο STAR  Τη σεζόν 2017-2018,Παρθένα Ζωή,στο ΑΝΤ1 Τη σεζόν 2018-2019  Η Επιστροφή,στο ΑΝΤ1 Τη σεζόν 2019-2020  Γυναίκα Χωρίς Όνομα ,στο ΑΝΤ1 Τη σεζόν 2021,Το αύριο μας ανήκει στο MEGA
Τη σεζόν 2011-2012, παράλληλα με την τέταρτη σεζόν των Μυστικών, ξεκίνησε να πρωταγωνιστεί στη νέα καθημερινή σειρά του MEGA Κλεμμένα Όνειρα". Εκεί υποδύθηκε τον επιχειρηματία και κατά συρροή δολοφόνο Δημήτρη Μαλτέζο για τρεις τηλεοπτικές σεζόν.
Προσωπική ζωή
Δεν απασχολεί ποτέ τα ΜΜΕ με την προσωπική του ζωή. Χαρακτηριστικό παράδειγμα είναι ότι κατά τη διάρκεια της τρίχρονης τηλεοπτικής παρουσίας του στη σειρά "Βέρα στο δεξί", δεν έδωσε καμία τηλεοπτική συνέντευξη ενώ οι συνεντεύξεις του στα περιοδικά και τις εφημερίδες είναι ελάχιστες.
Τον Οκτώβριο του 2010, παντρεύτηκε με πολιτικό γάμο τη Μαριάννα Τουμασάτου με την οποία συμπρωταγωνιστούσαν στη "Βέρα στο δεξί". Μαζί απέκτησαν μια κόρη την Χρυσιήδα στις 26 Ιανουαρίου του 2011. Το 2013 παντρεύτηκαν με θρησκευτικό γάμο.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Απόφοιτοι της Δραματικής Σχολής του Εθνικού Θεάτρου
Στρατής Φιλιππότης
Βιογραφικά στοιχεία
Το 1978 ίδρυσε τις εκδόσεις "Φιλιππότη" με σήμα τον Ξυλοθραύστη και το 1992 τις εκδόσεις "Ερίννη". Έχει εκδώσει βιβλία αρκετών συγγραφέων και ιστορικών όπως οι Ευάγγελος Παπανούτσος, Γιάννης Καιροφύλας, Μάρω Βαμβουνάκη κ.α. ενώ η θεματολογία των περισσότερων βιβλίων των εκδόσεων του αφορά στην Τήνο και την Αθήνα. Επίσης έχει συγγράψει αρκετά βιβλία που σχετίζονται κυρίως με τα έργα του Φιλιππότη και την Αθήνα. Το 2004 τιμήθηκε με έπαινο για την προσπάθειά του να προβάλλει την πολιτιστική και κοινωνική ζωή του Αιγαίου και ιδίως της Τήνου από την Ακαδημία Αθηνών ενώ έχει τιμηθεί πολλάκις από διάφορους άλλους φορείς μεταξύ των οποίων από τον δικηγορικό σύλλογο Αθηνών, από την Πανελλήνια Ομοσπονδία Εκδοτών και Βιβλιοπωλών κ.α. Στις 5 Μαΐου 2010 βραβεύθηκε από την Πανελλήνια Ομοσπονδία Εκδοτών και Βιβλιοπωλών (ΠΟΕΒ) για τη συμβολή του στη διάδοση του βιβλίου και του πολιτισμού, αρνήθηκε όμως να παραβρεθεί στην τελετή απονομής διαφωνώντας με την επιλογή των ομιλητών.
Στις βουλευτικές εκλογές του 2000 ήταν υποψήφιος με το ΚΚΕ στην Α΄ Αθηνών καθώς και στις δημοτικές εκλογές του 2006 με το ψηφοδέλτιο του Σπύρου Χαλβατζή (ΚΚΕ).
Πηγές
Κατηγορία:Έλληνες συγγραφείς Κατηγορία:Έλληνες εκδότες
Λουσιάνα Σαλασάρ
Η Λουσιάνα Σαλασάρ (Luciana Salazar) ισπανική προφορά ΔΦΑ : [luˈsjana salaˈsar], γεννημένη στις 7 Νοεμβρίου 1980 στο Μπουένος Άιρες, Αργεντινή, είναι ένα διάσημο μοντέλο, τραγουδίστρια, σόουγκερλ, και ηθοποιός.
Βιογραφία
Η Σαλασάρ άρχισε την καριέρα της ως μοντέλο σε ηλικία τεσσάρων ετών, όταν γύρισε την πρώτη τηλεοπτική διαφήμιση της. Ως έφηβη, άρχισε να εργάζεται ως μοντέλο στο Μπουένος Άιρες και άρχισε να παίρνει μαθήματα του χορού και του τραγουδιού.
Τηλεόραση
Εμφανίστηκε επίσης στην χιλιανή τηλεόραση, προσκεκλημένη από το κανάλι Televisión Nacional de Chile στην εκπομπή De Pé a Pá στις 24 Οκτωβρίου 2004. Συμμετείχε στην ερωτική τηλεοπτική σειρά Luli in Love στο Playboy TV.
Καριέρα στο μόντελινγκ
Το Φεβρουάριο του 2005 ψηφίστηκε Βασίλισσα του Διεθνούς Φεστιβάλ Τραγουδιού Βίνια ντελ Μαρ στη Χιλή, και έγινε πολύ δημοφιλής προσωπικότητα στη χώρα αυτή. Συμμετείχε στις διάφορες επιδείξεις μόδας, και αυτό το ίδιο έτος ήταν το αστέρι του Abtao Fashion 2005, μια εκδήλωση στο Περού, μαζί με 70 άλλα περουβιανά μοντέλα που επέδειξαν τα τελευταία σχέδια.
Osmoderma eremita
Το σπάνιο έντομο, που εξαιτίας του τρόπου ζωής του ονομάζεται ερημίτης, είναι ένα από τα λίγα κολεόπτερα, που περιλαμβάνονται στα παραρτήματα ΙΙ και ΙV της Οδηγίας 92/43/ΕΟΚ ως είδος «κοινοτικού ενδιαφέροντος», και μάλιστα «είδος προτεραιότητας (με αστερίσκο)».
Στην Ευρώπη ζουν τρία υποείδη της Osmoderma eremita, O. eremita eremita, O. eremita lassallei και O. eremita christinae. Πιθανολογείται η ύπαρξη ενός τέταρτου υποείδους O. eremita italica, αλλά οι σχετικές έρευνες με r-DNA (ριβοσωμικό DNA) ακόμα δεν έχουν τελειώσει.
Περιγραφή
Οι ελασματοειδές κεραίες - γνωστές από τα κοπροφάγα κολεόπτερα-, τα ισχυρά πόδια εξειδικευμένα για σκάψιμο και η μορφή των προνυμφών, καθιστούν την Osmoderma μέλος της υπεροικογένειας Scarabaeoidae.
Το κολεόπτερο έχει μήκος 14 έως 39 χιλιοστόμετρα και φάρδος 14 έως 19 χιλιοστόμετρα. Όλο το σώμα έχει σκούρο χρωματισμό με ασθενείς αποχρώσεις μεταλλικού, γεγονός που βοηθάει πολύ στο να παραμένει το έντομο απαρατήρητο. Το κεφάλι, το πρόνωτο και τα έλυτρα είναι άτακτα στρωμένα με πολύ μικρά βαθουλώματα με σχήμα κουκίδας και κατά μέρος είναι ρυτιδωμένα.
Το κεφάλι στην μπροστινή ακμή είναι φαρδύ και λυγισμένο προς τα πάνω. Μετά στενεύει προς την άρθρωση όπου φύονται οι κεραίες. Πάνω από αυτήν υπάρχει μια μικρή καμπούρα. Πίσω από τις κεραίες το κεφάλι έχει το μεγαλύτερο πλάτος. Εκεί βρίσκονται οι μεγάλοι ημισφαιρικοί σύνθετοι οφθαλμοί. Όπως φαίνεται στην Εικόνα 3, μια στενή λωρίδα εισβάλλει προς τα έξω στο μάτι. Τα μικρά άνω σαγόνια που δείχνουν προς τα μπροστά δεν φαίνονται από πάνω, αλλά ξεπροβάλλουν μόνο οι γναθικές προσακτρίδες.